**Happi-isotooppivaiheella** tarkoitetaan merenpohjan kerrostumista määriteltyä ajanjaksoa. Viime jääkauden laajin vaihe oli happi-isotooppivaihe MIS2. Hapen raskaan isotoopin määrä merenpohjan kerrostumissa antaa viitteitä lämpötilasta.

Happi ja lämpötila
------------------

Vesimolekyylissä 2 atomia vetyä ja 1 happea (H2O). Hapella on useita isotooppeja joista keveintä vakaata isotooppia O-16 on suurin osa hapesta. Kosmisen säteilyn seurauksena syntyy raskasta happea O-18, joka on kevyttä harvinaisempaa. Kevythappinen vesi haihtuu raskashappista herkemmin. Jääkaudella merissä on paljon raskashappista, O-18:aa sisältävää vettä, ja ilmakehään haihtuva vesi on kevythappista, runsaasti O-16:ta sisältävää. Koska jääkaudella lämpötilaerot napojen ja päiväntasaajan välillä ovat normaalia suuremmat, Grönlannin ja Etelämantereen jäähän kulkeutuu kylminä kausina normaalia enemmän raskasta happea O-18. Lämpimällä kaudella jäässä ja merissä on vähän raskasta happea O-18.

Eräissä valtameren pohjanäytteissä yhden happi-isotoopin määrän yksikön, delta-O18-promillen kasvu tietää lämpötilan pienemistä 4,2 asteella. Kalkkikuoristen merenpohjan eliöiden delta-O18:n muutos 1% merkitsee myös merenpinnan korkeuden muutosta noin 100 metriä.

Happi-isotooppivaihe
--------------------

Happi-isotooppivaiheet numeroidaan nuorimmasta vanhempaan. Useimmiten ne merkitään tähän tapaan: **OIS 2** vastaa viime jääkauden kylmintä vaihetta noin 17000 vuotta sitten. OIS on sama kuin Oxygen Isotope Stage, happi-isotooppivaihe. Tämä voidaan myös merkitä *O-2* tai **MIS 2** **M**arine **I**sotope **S**tage 2, merenpohjan (kerrostumien) isotooppivaihe 2 tai MOIS 2. Viime jääkautta edelsi Eem-interglasiaali **OIS 5e** noin 130 000 – 117 000 vuotta sitten.

Viimeisen 2,5 miljoonan vuoden ajalta tunnetaan 103 
happi-isotooppivaihetta.

Happi-isotooppivaiheen lyhenteet
--------------------------------

* **OIS**: OIS3, OIS 3
* **MIS**: MIS3, MIS 3
* **MOIS**: MOIS3, MOIS 3
* **MOI**: MOI3, MOI 3

(\*MC: esimerkiksi MC4)

Merkittäviä kylmiä happi-isotooppivaiheita
------------------------------------------

* MIS 2-4 Veiksel-jääkausi
* MIS 5-6
* MIS 8
* MIS 10
* MIS 12
* MIS 14
* MIS 16 noin 625000
* MIS 78 2,0 - 1,95 miljoonaa
* MIS 104 2,6-2,165
* MIS G6 2,705-2,73 (ns 2,74 miljoonan vuoden kylmeneminen jääkausitilaan)
* MIS G10 2,82-2,80
* MIS G20 3,00-3,14 DO-tapahtumat ilmestyvät näkyviin

Katso myös
----------

* Jääkausiajat
* Paleoklimatologia
* Jääkairausnäyte

Lähteet
-------

1. ↑  Thorsteinsson, Thorsteinn: Stable isotopes and climate history from polar ice cores *Ptolemy.gmu.edu*.  Arkistoitu 2.9.2006. Viitattu 16.7.2019. (englanniksi)
2. ↑  What Controls Ice Sheet Growth? Sheet growth only during most persistent low summer insolation ... *University of Hawaii at Manoa*.  (englanniksi)

Aiheesta muualla
----------------

* Hirst, K. Kris: Marine Isotope Stages – Building A Paleoclimatic History of the World *ThoughtCo*.  30.5.2019. Viitattu 16.7.2019. (englanniksi)
* Marine Isotope Stage *Journal of Oceanography and Marine Research*. Viitattu 16.7.2019. (englanniksi)
* Marine isotope stages and substages *Railsback's Some Fundamentals of Mineralogy and Geochemistry*.  2/2015.  Arkistoitu 5.10.2019. Viitattu 16.7.2019. (englanniksi)
* Interglacials of the last 800,000 years – Past Interglacials Working Group of PAGES.  *Reviews of Geophysics*, 5.3.2016, 54. vsk, s. 162–219. doi:10.1002/2015RG000482. Artikkelin verkkoversio. Viitattu 16.7.2019.  (englanniksi) (Arkistoitu – Internet Archive)
* Lang, N. & Wolff, E. W.: Interglacial and glacial variability from the last 800 ka in marine, ice and terrestrial archives.  *Climate of the Past*, 2011, nro 7, s. 361–380. doi:10.5194/cp-7-361-2011.   (englanniksi)